**Grosserer M. Brogaard og Hustrus Mindefond, Odense**

Der kan søges om støtte til følgende to formål:

1. **Grundvidenskabelig og klinisk forskning i leukæmi, fortrinsvis leukæmiformer hos børn.**

Øvrige forskningsformål inden for kræftforskning vil komme i betragtning, hvis der efter fondsbestyrelsens skøn ikke fremkommer kvalificerede ansøgninger inden for grundvidenskabelig og klinisk forskning i leukæmi, fortrinsvis hos børn.

1. **Kræftforskning i øvrigt, fortrinsvis forskning i pancreascancer.**

Øvrige forskningsformål inden for kræftforskning vil komme i betragtning, hvis der ikke fremkommer kvalificerede ansøgninger inden for forskning i pancreascancer.

Rammebeløbet til hver af de 2 legatformål er ca. 2.000.000 kr.

Støtten gives på betingelse af, at der af midlerne ikke trækkes administrationsbidrag eller overhead til at dække eventuelle indirekte omkostninger i forbindelse med projektet, herunder f.eks. fællesudgifter til husleje, lokaler, administration mv.

Der anvendes ikke specielt ansøgningsskema.

Ansøgningen skal indeholde følgende:

1. Navn, adresse, arbejdssted for hovedansøger samt navne på medansøgere.
2. Detaljeret budget, herunder med oplysning om evt. udgifter til ph.d. studerende og evt. udgifter til apparatur.
3. Titel og kort resumé af projektet (max. 200 ord).
4. CV for hovedansøger og medansøgere (hvert CV på max. 2 sider, inkl. de vigtigste publikationer).
5. Detaljeret projektbeskrivelse på højst 4 sider – herunder varigheden af projektet.
6. Beskrivelse af projektet på max. 15 linjer til brug i pressemeddelelse.

Ansøgningen skal indsendes elektronisk og tillige i 3 eksemplarer til:

Grosserer M. Brogaard og Hustrus Mindefond, Odense

c/o Ajour Advokater ApS

Vindegade 74, 3. sal, 5000 Odense C

Att.: Advokat Tue Lundkvist, tl@ajouradvokater.dk

Ansøgningsfrist: **1. september 2021**

Skriftligt afslag meddeles ikke.